nibzard/narodne-novine-full-text-markdown huggingface dataset:
### NN 147/2020 (30.12.2020.), Odluka o gradskim porezima Grada Pakraca

Grad Pakrac

2873

Na temelju članka 20. i 42. Zakona o lokalnim porezima (»Narodne novine« br. 115/16, 101/17 – u daljnjem tekstu: Zakon) i članka 36. Statuta Grada Pakraca (»Službeni glasnik Grada Pakraca« br. 4/09, 1/13, 6/13, 3/15, 1/18, 2/20) na 23. sjednici Gradskog vijeća Grada Pakraca, održanoj 22. prosinca 2020. godine donosi

ODLUKU

O GRADSKIM POREZIMA GRADA PAKRACA

I. OPĆE ODREDBE

Članak 1.

Ovom odlukom utvrđuju se lokalni porezi koji pripadaju Gradu Pakracu (u daljnjem tekstu: Grad), visina stope prireza porezu na dohodak, visina stope poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza na potrošnju i poreza na kuće za odmor.

Članak 2.

Pojedini pojmovi u smislu ove odluke imaju značenja koja su definirana Zakonom.

II. VRSTE POREZA

Članak 3.

Lokalni porezi Grada su:

1. prirez porezu na dohodak,

2. porez na potrošnju i

3. porez na kuće za odmor.

1. Prirez porezu na dohodak

Članak 4.

Prirez porezu na dohodak plaća se po stopi od 7 % (sedam posto).

2. Porez na potrošnju

Članak 5.

Porez na potrošnju plaća se po stopi od 3 % (tri posto).

3. Porez na kuće za odmor

Članak 6.

Porez na kuće za odmor plaća se u iznosu od 7,00 kuna po četvornom metru korisne površine kuće za odmor.

Članak 7.

Ukoliko porezni obveznik ne dostavi podatke za utvrđivanje poreza na kuće za odmor u roku iz čl. 49. Zakona nadležnom porez­nom tijelu; nadležno porezno tijelo koristit će podatke iz službenih evidencija Grada i tvrtki u vlasništvu ili suvlasništvu Grada; a koje će istome dostaviti Grad. Porezno tijelo može radi utvrđivanja činjeničnog stanja provesti dodatne postupke dokazivanja statusa kuće za odmor.

III. NADLEŽNOST POREZNOG TIJELA

Članak 8.

Poreznim tijelom nadležnim za utvrđivanje i naplatu poreza na potrošnju i poreza na kuće za odmor u smislu ove odluke smatra se Porezna uprava, Područni ured Požega, Ispostava Požega koja obavlja poslove u vezi s utvrđivanjem, evidentiranjem, nadzorom i ovrhom poreza i prireza, propisanih ovom odlukom, a na temelju suglasnosti ministra financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate županijskih, općinskih ili gradskih poreza sukladno Pravilniku o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine« br. 1/17).

IV. PRIJELAZNE I ZAVRŠNE ODREDBE

Članak 9.

Stupanjem na snagu ove odluke stavlja se izvan snage Odluka o gradskim porezima Grada Pakraca (»Službeni glasnik Grada Pakraca« br. 2/18, 5/20 i »Narodne novine« br. 27/18, 64/20).

Članak 10.

Ova odluka objavit će se u »Službenom glasniku Grada Pakraca« i »Narodnim novinama«, stupa na snagu osmoga dana od dana objave u »Službenom glasniku Grada Pakraca« te se primjenjuje od 1. siječnja 2021.

Klasa: 410-01/20-01/4

Urbroj: 2162-05/01-20-1

Pakrac, 22. prosinca 2020.

GRADSKO VIJEĆE GRADA PAKRACA

Predsjednik
 Miroslav Ivančić, v. r.
### NN 147/2020 (30.12.2020.), Pravilnik o dopuni Pravilnika o polugodišnjem i godišnjem izvještaju o izvršenju proračuna

MINISTARSTVO FINANCIJA

2858

Na temelju članka 108. stavka 4. Zakona o proračunu (»Narodne novine«, br. 87/08, 136/12 i 15/15) ministar financija donosi

PRAVILNIK

O DOPUNI PRAVILNIKA O POLUGODIŠNJEM I GODIŠNJEM IZVJEŠTAJU O IZVRŠENJU PRORAČUNA

Članak 1.

(1) U Pravilniku o polugodišnjem i godišnjem izvještaju o izvršenju proračuna (»Narodne novine«, broj 24/13, 102/17 i 01/20) u članku 7. stavku 1. iza riječi »jedinica lokalne i područne (regionalne) samouprave« dodaju se riječi »te pregled zaduživanja koje su ugovorili ili preuzeli proračunski korisnici državnog proračuna odnosno proračunski korisnici jedinica lokalne i područne (regionalne) samouprave«.

(2) U stavku 2. iza riječi »jedinica lokalne i područne (regionalne) samouprave« dodaju se riječi »te stanje kredita i zajmova koje su ugovorili proračunski korisnici državnog proračuna odnosno proračunski korisnici jedinica lokalne i područne (regionalne) samouprave«.

(3) U stavku 3. iza riječi »Ministarstvo financija« dodaju se riječi »i proračunski korisnici državnog proračuna«, a iza riječi »jedinica lokalne i područne (regionalne) samouprave« dodaju se riječi »i proračunski korisnici jedinica lokalne i područne (regionalne) samouprave«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 400-06/17-01/266

Urbroj: 513-05-03-20-7

Zagreb, 23. prosinca 2020.

Potpredsjednik
 Vlade Republike Hrvatske
 i ministar financija
 dr. sc. Zdravko Marić, v. r.
### NN 147/2020 (30.12.2020.), Rješenje o razrješenju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2848

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 146. stavka 2. Zakona o mirovinskom osiguranju (»Narodne novine«, br. 157/13, 33/15, 120/16, 18/18 Odluka Ustavnog suda Republike Hrvatske, 62/18, 115/18 i 102/19), Vlada Republike Hrvat­ske je na sjednici održanoj 23. prosinca 2020. donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se TAJANA DRAKULIĆ dužnosti članice Upravnog vijeća Hrvatskog zavoda za mirovinsko osiguranje, na koju je imenovana na prijedlog Gospodarsko-socijalnog vijeća iz redova sindikata, na osobni zahtjev.

Klasa: 080-02/20-02/187
 Urbroj: 50301-15/28-20-02
 Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Rješenje o imenovanju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2849

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 146. stavka 2. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18, 115/18 i 102/19), Vlada Republike Hrvat­ske je na sjednici održanoj 23. prosinca 2020. donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se DOMAGOJ REBIĆ članom Upravnog vijeća Hrvatskog zavoda za mirovinsko osiguranje, na prijedlog Gospodarsko-socijalnog vijeća iz redova sindikata.

Klasa: 080-02/20-01/184
 Urbroj: 50301-15/28-20-02
 Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Rješenje o imenovanju člana Upravnog vijeća Hrvatskog zavoda za zapošljavanje

VLADA REPUBLIKE HRVATSKE

2850

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 86. stavka 2. Zakona o tržištu rada (»Narodne novine«, br. 118/18 i 32/20) i članka 19. stavka 2. Statuta Hrvatskog zavoda za zapošljavanje (»Narodne novine«, broj 18/20), Vlada Republike Hrvat­ske je na sjednici održanoj 23. prosinca 2020. donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA ZAPOŠLJAVANJE

Imenuje se MARTIN MAKARUN članom Upravnog vijeća Hrvat­skog zavoda za zapošljavanje, na prijedlog udruga nezaposlenih.

Klasa: 080-02/20-01/185
 Urbroj: 50301-15/07-20-02
 Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Rješenje o razrješenju predsjednice i članica Upravnog vijeća Agencije za osiguranje radničkih tražbina

VLADA REPUBLIKE HRVATSKE

2851

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 19. stavka 2. Zakona o osiguranju radničkih tražbina (»Narodne novine«, broj 70/17), Vlada Republike Hrvatske je na sjednici održanoj 23. prosinca 2020. donijela

RJEŠENJE

O RAZRJEŠENJU PREDSJEDNICE I ČLANICA UPRAVNOG VIJEĆA AGENCIJE ZA OSIGURANJE RADNIČKIH TRAŽBINA

1. Razrješuje se IRENA BAČELIĆ dužnosti predsjednice Upravnog vijeća Agencije za osiguranje radničkih tražbina, na koju je imenovana na prijedlog ministra nadležnog za rad, radi isteka mandata.

2. Razrješuju se dužnosti članice Upravnog vijeća Agencije za osiguranje radničkih tražbina, radi isteka mandata:

– JASENKA VUKŠIĆ, na koju je imenovana na prijedlog Gospodarsko-socijalnog vijeća, kao predstavnica sindikata

– ADMIRA RIBIČIĆ, na koju je imenovana na prijedlog Gospodarsko-socijalnog vijeća, kao predstavnica poslodavaca.

Klasa: 080-02/20-02/188
 Urbroj: 50301-15/07-20-02
 Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Rješenje o imenovanju predsjednice i članova Upravnog vijeća Agencije za osiguranje radničkih tražbina

VLADA REPUBLIKE HRVATSKE

2852

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 19. stavka 2. Zakona o osiguranju radničkih tražbina (»Narodne novine«, broj 70/17), Vlada Republike Hrvatske je na sjednici održanoj 23. prosinca 2020. donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA AGENCIJE ZA OSIGURANJE RADNIČKIH TRAŽBINA

1. Imenuje se IRENA BAČELIĆ predsjednicom Upravnog vijeća Agencije za osiguranje radničkih tražbina, na prijedlog ministra nadležnog za rad.

2. Za članove Upravnog vijeća Agencije za osiguranje radničkih tražbina, imenuju se:

– JASENKA VUKŠIĆ, na prijedlog Gospodarsko-socijalnog vijeća, kao predstavnica sindikata

– dr. sc. IVAN SARIĆ, na prijedlog Gospodarsko-socijalnog vijeća, kao predstavnik poslodavaca.

Klasa: 080-02/20-01/186
 Urbroj: 50301-15/07-20-02
 Zagreb, 23. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Izmjene i dopune Statuta Hrvatske revizorske komore

Hrvatska revizorska komora

2883

Na temelju članka 103. stavka 1. i članka 105. stavka 2. točke 1. Zakona o reviziji (»Narodne novine«, broj 127/17, dalje: Zakon), Skupština Hrvatske revizorske komore, na sjednici održanoj 17. prosinca 2020., donosi

IZMJENE I DOPUNE

STATUTA HRVATSKE REVIZORSKE KOMORE

Članak 1.

U Statutu Hrvatske revizorske komore (»Narodne novine«, broj 58/18, dalje: Statut) u članku 7. dodaje se novi stavak četvrti (4) koji glasi:

»(4) Članovi Odbora za nadzor financijskog poslovanja i članovi Suda časti biraju se u transparentnom kandidacijskom postupku koji uključuje javnu objavu: poziva za kandidaturu, roka za dostavu kandidatura koji određuje Upravno vijeće Komore, životopisa i ostale dokumentacije koja se traži. Kandidacijski postupak i utvrđivanje liste kandidata provodi kandidacijska komisija.«

Dosadašnji stavci 4. i 5., postaju stavci 5. i 6.

Članak. 2.

U članku 10. dodaje se stavak drugi (2) koji glasi:

»(2) Sjednice Skupštine Komore i drugih tijela mogu se održavati i putem elektroničke komunikacije, odnosno na daljinu i u stvarnom vremenu, pri čemu će se članove Skupštine prilikom slanja poziva na sjednicu obavijestiti da se sjednica održava putem sredstava elektroničke komunikacije, te o načinu pristupa i glasovanja na sjednici.«

Članak 3.

Ove Izmjene i dopune Statuta stupaju na snagu danom objave u »Narodnim novinama«.

Klasa: 003-05/20-01/1

Urbroj: 251-442-01-20-01

Predsjednik
 Hrvatske revizorske komore
 Berislav Horvat, v. r.
### NN 147/2020 (30.12.2020.), Odluka o cijenama usluga koje obavlja Hrvatska revizorska komora

HRVATSKA REVIZORSKA KOMORA

2884

Na temelju članka 105. stavka 2. točke 3. Zakona o reviziji (»Narodne novine«, broj 127/17, dalje: Zakon), Skupština Hrvatske revizorske komore, na sjednici održanoj 17. prosinca 2020., donosi

ODLUKU

O CIJENAMA USLUGA KOJE OBAVLJA HRVATSKA REVIZORSKA KOMORA

I.

Ovom Odlukom Skupština Hrvatske revizorske komore utvrđuje cijene usluga koje obavlja Hrvatska revizorska komora (dalje: Komora) u ispunjenju javnih ovlasti i zadaća sukladno Zakonu.

II.

Za potrebe izvršenja javnih ovlasti i zadaća iz točke I. ove Odluke, utvrđuju se cijene koje se obračunavaju i naplaćuju za sljedeće usluge Komore:

|  |  |  |  |
| --- | --- | --- | --- |
| Redni broj | VRSTA USLUGE | CIJENA USLUGE, u kn | |
| 1. | naknada za pohađanje stručnog osposobljavanja za polaganje revizorskog ispita, prema programu Komore (članak 13. stavak 4. Zakona) | 9.800,00 | |
| 2. | naknada za polaganje revizorskog ispita (članak 11. stavak 13. Zakona) | 5.390,00 | |
| 3. | naknada za polaganje popravnog revizorskog ispita (članak 11. stavak 13. Zakona) | 770,00 po predmetu | |
| 4. | naknada za pohađanje stalnog stručnog usavršavanja (radionice, seminari, savjetovanje i dr.), prema programu Komore (članak 14. stavak 2. Zakona) | radionica (po satu)  seminar (po satu)  stručno savjetovanje | 100,00  100,00  700,00 |
| 5. | naknada za polaganje posebnog ispita (članak 15. stavak 2. Zakona) | 770,00 po predmetu | |

III.

Ova Odluka važeća je i primjenjuje se do donošenja nove Odluke.

IV.

Ova Odluka stupa na snagu danom objave u »Narodnim novinama«.

Klasa: 003-05/20-01/1

Urbroj: 251-442-01-20-03

Predsjednik
 Hrvatske revizorske komore
 Berislav Horvat, v. r.
### NN 147/2020 (30.12.2020.), Odluka o stavljanju izvan snage Odluke o zabrani napuštanja županije prema mjestu prebivališta ili boravišta u Republici Hrvatskoj

Stožer civilne zaštite Republike Hrvatske

2865

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 29. prosinca 2020., donosi

ODLUKU

O STAVLJANJU IZVAN SNAGE ODLUKE O ZABRANI NAPUŠTANJA ŽUPANIJE PREMA MJESTU PREBIVALIŠTA ILI BORAVIŠTA U REPUBLICI HRVATSKOJ

I.

Ovom Odlukom stavlja se izvan snage Odluka o zabrani napuštanja županije prema mjestu prebivališta ili boravišta u Republici Hrvatskoj (»Narodne novine« broj 141/20).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 810-06/20-01/7
 Urbroj: 511-01-300-20-256
 Zagreb, 29. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o uvođenju nužnih epidemioloških mjera za područje Bjelovarsko-bilogorske županije

STOŽER CIVILNE ZAŠTITE REPUBLIKE HRVATSKE

2868

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 30. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE BJELOVARSKO-BILOGORSKE ŽUPANIJE

I.

Na prijedlog Stožera civilne zaštite Bjelovarsko-bilogorske županije u Odluci o uvođenju nužnih epidemioloških mjera za područje Bjelovarsko-bilogorske županije (»Narodne novine« broj 139/20) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 15. siječnja 2021.«

II.

Ova Odluka objavit će se u »Narodnim novinama«, a stupa na snagu 31. prosinca 2020.

Klasa: 810-06/20-01/7
 Urbroj: 511-01-300-20-259
 Zagreb, 30. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o uvođenju nužnih epidemioloških mjera za područje Grada Zagreba

STOŽER CIVILNE ZAŠTITE REPUBLIKE HRVATSKE

2871

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 30. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE
 GRADA ZAGREBA

I.

Na prijedlog Stožera civilne zaštite Grada Zagreba u Odluci o uvođenju nužnih epidemioloških mjera za područje Grada Zagreba (»Narodne novine« broj 113/20, 119/20 i 131/20) točka III.a mijenja se i glasi:

»Nužne epidemiološke mjere iz ove Odluke određuju se u trajanju do 31. siječnja 2021.«

II.

Ova Odluka objavit će se u »Narodnim novinama«, a stupa na snagu 31. prosinca 2020.

Klasa: 810-06/20-01/7
 Urbroj: 511-01-300-20-262
 Zagreb, 30. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o uvođenju nužnih epidemioloških mjera za područje Karlovačke županije

STOŽER CIVILNE ZAŠTITE REPUBLIKE HRVATSKE

2866

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 30. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KARLOVAČKE ŽUPANIJE

I.

Na prijedlog Stožera civilne zaštite Karlovačke županije u Odluci o uvođenju nužnih epidemioloških mjera za područje Karlovačke županije (»Narodne novine« broj 121/20 i 131/20) točka III. mijenja se i glasi:

»Nužne epidemiološke mjere iz ove Odluke određuju se u trajanju do 31. siječnja 2021.«

II.

Ova Odluka objavit će se u »Narodnim novinama«, a stupa na snagu 31. prosinca 2020.

Klasa: 810-06/20-01/7
 Urbroj: 511-01-300-20-257
 Zagreb, 30. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o uvođenju nužne epidemiološke mjere zabrane posjeta domovima za starije i nemoćne osobe te korisnicima drugih ustanova koje pružaju uslugu smještaja u sustavu socijalne skrbi na području Zadarske županije

STOŽER CIVILNE ZAŠTITE REPUBLIKE HRVATSKE

2867

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 30. prosinca 2020., donosi

ODLUKU

O IZMJENI ODLUKE O UVOĐENJU NUŽNE EPIDEMIOLOŠKE MJERE ZABRANE POSJETA DOMOVIMA ZA STARIJE I NEMOĆNE OSOBE TE KORISNICIMA DRUGIH USTANOVA KOJE PRUŽAJU USLUGU SMJEŠTAJA U SUSTAVU SOCIJALNE SKRBI NA PODRUČJU ZADARSKE ŽUPANIJE

I.

Na prijedlog Stožera civilne zaštite Zadarske županije u Odluci o uvođenju nužne epidemiološke mjere zabrane posjeta domovima za starije i nemoćne osobe te korisnicima drugih ustanova koje pružaju uslugu smještaja u sustavu socijalne skrbi za područje Zadarske županije (»Narodne novine« broj 120/20 i 131/20) točka II. mijenja se i glasi:

»Nužna epidemiološka mjera iz ove Odluke određuju se u trajanju do 15. siječnja 2021.«

II.

Ova Odluka objavit će se u »Narodnim novinama«, a stupa na snagu 31. prosinca 2020.

Klasa: 810-06/20-01/7
 Urbroj: 511-01-300-20-258
 Zagreb, 30. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o uvođenju nužnih epidemioloških mjera za područje Brodsko-posavske županije

STOŽER CIVILNE ZAŠTITE REPUBLIKE HRVATSKE

2870

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 30. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE BRODSKO-POSAVSKE ŽUPANIJE

I.

Na prijedlog Stožera civilne zaštite Brodsko-posavske županije u Odluci o uvođenju nužnih epidemioloških mjera za područje Brodsko-posavske županije (»Narodne novine« broj 119/20, 127/20 i 131/20) točka III. mijenja se i glasi:

»Nužne epidemiološke mjere iz ove Odluke određuju se u trajanju do 31. siječnja 2021.«

II.

Ova Odluka objavit će se u »Narodnim novinama«, a stupa na snagu 31. prosinca 2020.

Klasa: 810-06/20-01/7
 Urbroj: 511-01-300-20-261
 Zagreb, 30. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o uvođenju nužnih epidemioloških mjera za područje Krapinsko-zagorske županije

STOŽER CIVILNE ZAŠTITE REPUBLIKE HRVATSKE

2869

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 30. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije u Odluci o uvođenju nužnih epidemioloških mjera za područje Krapinsko-zagorske županije (»Narodne novine« broj 133/20) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2021.«

II.

Ova Odluka objavit će se u »Narodnim novinama«, a stupa na snagu 31. prosinca 2020.

Klasa: 810-06/20-01/7
 Urbroj: 511-01-300-20-260
 Zagreb, 30. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 147/2020 (30.12.2020.), Odluka o izmjeni Odluke o naknadi za razvoj društva KD VODOVOD I KANALIZACIJA d.o.o., Rijeka

KD Vodovod i kanalizacija d.o.o.

2887

Na temelju članka 19. Društvenog ugovora KD VODOVOD I KANALIZACIJA d.o.o., članka 23. stavka 1. Zakona o vodnim uslugama (»Narodne novine« broj 66/19) i članka 52. Zakona o financiranju vodnoga gospodarstva (»Narodne novine« broj 153/09, 90/11, 56/13, 154/14, 119/15, 120/16, 127/17, 66/19), na 18. sjednici održanoj 22. prosinca 2020. godine Skupština KD VODOVOD I KANALIZACIJA d.o.o. donijela je

ODLUKU

O IZMJENI ODLUKE O NAKNADI ZA RAZVOJ

Članak 1.

Članak 7. stavak 2. Odluke o naknadi za razvoj od 26. studenoga 2019. godine mijenja se i glasi:

»Sav prihod od naknade za razvoj koristi se sukladno donesenom Planu gradnje komunalnih vodnih građevina i financijskom planu za 2021. godinu.«.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2021.

Predsjednik Skupštine
 mr. sc. Vojko Obersnel, v. r.
### NN 147/2020 (30.12.2020.), Odluka o izmjenama Odluke o porezima Grada Novske

Grad Novska

2874

Na temelju članka 20. stavka 1. i članka 42. Zakona o lokalnim porezima (»Narodne novine« broj 115/16 i 101/17) i članka 36. Statuta Grada Novske (»Službeni vjesnik« Grada Novske, broj 24/09, 47/10, 29/11, 3/13, 8/13, 39/14, 4/18, 15/18 – ispravak, 61/20), Gradsko vijeće Grada Novske na 34. sjednici održanoj 15. prosinca 2020. godine donijelo je

ODLUKU

O IZMJENAMA ODLUKE O POREZIMA
 GRADA NOVSKE

Članak 1.

U Odluci o porezima Grada Novske (»Službeni vjesnik« Grada Novske, broj 57/17 i 88/19), u članku 5. stavku 1. riječi: »po stopi od 10 %« zamjenjuju se riječima: »po stopi od 8 %«.

Članak 2.

U članku 8. stavku 5. ove Odluke, riječi: »po stopi od 3 %« zamjenjuju se riječima: »po stopi od 1 %«.

Članak 3.

Ova Odluka objavit će se u »Narodnim novinama« i »Službenom vjesniku« Grada Novska, a stupa na snagu 1. siječnja 2021.

Klasa: 410-01/20-08/2
 Urbroj: 2176/04-01-20-1
 Novska, 15. prosinca 2020.

GRAD NOVSKA

GRADSKO VIJEĆE

Predsjednik
 Ivica Vulić, v. r.
### NN 147/2020 (30.12.2020.), Odluka o proglašenju 2021. godine »Godinom čitanja« u Republici Hrvatskoj

VLADA REPUBLIKE HRVATSKE

2846

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s Nacionalnom strategijom poticanja čitanja za razdoblje od 2017. do 2022. godine, koju je Vlada Republike Hrvatske donijela Odlukom, klasa: 022-03/17-04/373, urbroj: 50301-27/25-17-5, od 2. studenoga 2017., Vlada Republike Hrvatske je na sjednici održanoj 30. prosinca 2020. donijela

ODLUKU

O PROGLAŠENJU 2021. GODINE »GODINOM ČITANJA« U REPUBLICI HRVATSKOJ

I.

Godina 2021. proglašava se »Godinom čitanja« u Republici Hrvatskoj.

II.

Zadužuje se Ministarstvo kulture i medija, u suradnji s Ministarstvom znanosti i obrazovanja, za operativnu provedbu programa kojima će se obilježiti »Godina čitanja« i postupka za prihvaćanje pokroviteljstva pojedinih programa.

III.

Sredstva za provedbu ove Odluke osigurana su u Državnom proračunu Republike Hrvatske za 2021. godinu, na razdjelu Ministarstva kulture i medija.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/504

Urbroj: 50301-04/12-20-3

Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Uredba o izmjenama Zakona o zdravstvenoj zaštiti

Vlada Republike Hrvatske

2842

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 133/20), Vlada Republike Hrvatske je na sjednici održanoj 30. prosinca 2020. donijela

UREDBU

O IZMJENAMA ZAKONA O ZDRAVSTVENOJ ZAŠTITI

Članak 1.

U Zakonu o zdravstvenoj zaštiti (»Narodne novine«, br. 100/18 i 125/19), u članku 266. stavak 2. mijenja se i glasi:

»(2) Zdravstveni radnici iz stavka 1. ovoga članka mogu nastaviti obavljati zdravstvenu djelatnost u privatnoj praksi u ordinaciji ako do dana 30. lipnja 2021. podnesu zahtjev Ministarstvu za izdavanje rješenja o nastavku obavljanja privatne prakse.«.

Članak 2.

Članak 269. mijenja se i glasi:

»Zdravstveni radnici iz članka 261. stavaka 1. i 5. ovoga Zakona nastavljaju rad u privatnoj praksi zakupom najkasnije do 31. prosinca 2022.«.

Članak 3.

Članak 270. mijenja se i glasi:

»Zdravstvenim radnicima, koji na dan stupanja na snagu ovoga Zakona obavljaju privatnu praksu na osnovi koncesije, pravo na obavljanje privatne prakse prestaje dana 31. prosinca 2022.«.

Članak 4.

Danom stupanja na snagu ove Uredbe prestaje važiti Uredba o izmjeni Zakona o zdravstvenoj zaštiti (»Narodne novine«, broj 125/19).

Članak 5.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/20-44/10

Urbroj: 50301-04/12-20-2

Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Odluka o proglašenju Dana žalosti u Republici Hrvatskoj povodom žrtava stradalih u potresu

VLADA REPUBLIKE HRVATSKE

2845

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 30. prosinca 2020. donijela

ODLUKU

O PROGLAŠENJU DANA ŽALOSTI U REPUBLICI HRVATSKOJ POVODOM ŽRTAVA STRADALIH U POTRESU

I.

Vlada Republike Hrvatske proglašava subotu, 2. siječnja 2021., Danom žalosti u Republici Hrvatskoj povodom žrtava stradalih u potresu koji je pogodio Sisačko-moslavačku i okolne županije.

II.

Dan žalosti označava se obveznim isticanjem zastave Republike Hrvatske na pola koplja na svim zgradama u kojima su smještena tijela državne vlasti i tijela jedinica lokalne i područne (regionalne) samouprave, te zgradama u kojima je sjedište ili se obavlja djelatnost pravnih osoba, odnosno u kojima fizičke osobe obavljaju samostalnu djelatnost.

III.

Na Dan žalosti ne mogu se održavati zabavne priredbe.

Pravne osobe koje obavljaju televizijsku i radijsku djelatnost svoje programe prilagodit će obilježavanju Dana žalosti, osobito na način da će emitirati programe koji po svojoj naravi odgovaraju obilježavanju tog dana.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/536

Urbroj: 50301-01/10-20-1

Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Zaključak Vlade Republike Hrvatske o naknadi volonterima koji rade na stručnoj procjeni uporabljivosti građevina na potresom pogođenim područjima

VLADA REPUBLIKE HRVATSKE

2847

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 30. prosinca 2020. donijela

ZAKLJUČAK

1. Zbog posljedica potresa koji su 28. i 29. prosinca 2020. pogodili područje Sisačko-moslavačke županije, a koji su prouzročili štetu i na području susjednih županija, potreban je angažman volontera s posebnim stručnim znanjima radi procjene uporabljivosti objekata, te opsega prouzrokovane štete.

2. Zadužuje se Ministarstvo prostornoga uređenja, graditeljstva i državne imovine da za potrebe prijave volontera s posebnim stručnim znanjima iz područja graditeljstva, arhitekture i statike uspostavi mrežnu točku i telefonski centar, te da popis prijavljenih volontera redovito ažurira i dostavlja stožerima civilne zaštite jedinica lokalne i područne (regionalne) samouprave.

3. Zadužuju se stožeri civilne zaštite jedinica lokalne i područne (regionalne) samouprave na čijem području se provodi stručna procjena uporabljivosti objekata i opsega šteta uzrokovanih potresom da utvrde popis volontera koji obavljanju navedene poslove na njihovom području, te da popis dostave Stožeru civilne zaštite Republike Hrvatske.

Stožer civilne zaštite Republike Hrvatske izradit će objedinjeni popis volontera koji obavljaju navedene poslove te ga dostaviti Ministarstvu prostornoga uređenja, graditeljstva i državne imovine, Ministarstvu unutarnjih poslova i Ministarstvu financija.

4. Zadužuje se Ministarstvo unutarnjih poslova – Ravnateljstvo civilne zaštite da sukladno popisu iz točke 3. ovoga Zaključka izda nalog za mobilizaciju sukladno propisima koji reguliraju područje civilne zaštite.

5. Zadužuje se Ministarstvo financija da osigura sredstva u državnom proračunu Republike Hrvatske za isplatu naknade putnih troškova i dnevnica za volontere sukladno popisu iz točaka 3. i 4. ovoga Zaključka.

6. Ovaj Zaključak objavit će se u »Narodnim novinama«.

Klasa: 022-03/20-07/400

Urbroj: 50301-05/05-20-2

Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 147/2020 (30.12.2020.), Odluka o otvaranju računa za donacije financijskih sredstava u akciji »Pomoć za obnovu nakon potresa«

VLADA REPUBLIKE HRVATSKE

2844

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 30. prosinca 2020. donijela

ODLUKU

O OTVARANJU RAČUNA ZA DONACIJE FINANCIJSKIH SREDSTAVA U AKCIJI »POMOĆ ZA OBNOVU NAKON POTRESA«

I.

Vlada Republike Hrvatske suglasna je da se putem računa Državnog proračuna Republike Hrvatske u akciji »Pomoć za obnovu nakon potresa« primaju uplate doniranih financijskih sredstava namijenjenih za sanaciju posljedica potresa u gradovima Petrinji, Sisku i Glini te drugim gradovima i općinama koje su pogodili razorni potresi.

II.

Donacije financijskih sredstava za uplatitelje iz Republike Hrvatske uplaćuju se na sljedeći račun:

HR12 1001 0051 8630 0016 0 Državni proračun Republike Hrvatske s pozivom na broj odobrenja: HR68 5444 – OIB uplatitelja.

III.

Donacije financijskih sredstava za uplatitelje izvan Republike Hrvatske uplaćuju se na račun Ministarstva financija kod Hrvatske narodne banke (foreign payments instructions):

|  |  |
| --- | --- |
| Hrvatska narodna banka, | Croatian National Bank, |
| Trg hrvatskih velikana 3, | Trg hrvatskih velikana 3, |
| Zagreb, 10000 Hrvatska | Zagreb, 10000 Hrvatska |
|  |  |
| BIC (SWIFT) CODE BANKE: | NBHRHR2XXXX |
|  |  |
| NAZIV I ADRESA PRIMATELJA PLAĆANJA: | BENEFICIARY NAME AND  ADDRESS: |
| Ministarstvo financija Republike  Hrvatske, Katančićeva 5,  10000 Zagreb, Hrvatska | Republic of Croatia – Ministry of Finance, Katanciceva 5,  10000 Zagreb, Croatia |
|  |  |
| Broj računa: | Bank account number: |
| IBAN: HR12 1001 0051 8630 0016 0 | |
|  | |
| Referenca plaćanja: | Remittance info – remarks: |
| Pomoć za obnovu nakon potresa | Earthquakes aid |

IV.

Zadužuje se Ministarstvo financija za praćenje namjenskog trošenja doniranih financijskih sredstava prikupljenih putem računa iz točaka II. i III. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/535

Urbroj: 50301-05/05-20-1

Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 148/2020 (31.12.2020.), Odluka o usvajanju Izmjene Programa »Pojedinačna jamstva za ruralni razvoj«

VLADA REPUBLIKE HRVATSKE

2902

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. prosinca 2020. donijela

ODLUKU

O USVAJANJU IZMJENE PROGRAMA »POJEDINAČNA JAMSTVA ZA RURALNI RAZVOJ«

I.

Usvaja se Izmjena Programa »Pojedinačna jamstva za ruralni razvoj« (»Narodne novine«, broj 57/18).

Izmjena Programa iz stavka 1. ove točke sastavni je dio ove Odluke.

II.

Zahtjevi prema Programu iz točke I. ove Odluke zaprimljeni do dana stupanja na snagu ove Odluke, obradit će se po uvjetima iz Programa koji su bili na snazi na dan njihova zaprimanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/530
 Urbroj: 50301-05/05-20-2
 Zagreb, 30. prosinca 2020.

Predsjednik
 mr. sc. Andrej Plenković, v. r.

IZMJENA PROGRAMA »POJEDINAČNA JAMSTVA ZA RURALNI RAZVOJ«

U Programu »Pojedinačna jamstva za ruralni razvoj« (»Narodne novine«, broj 57/18), točka 3. »ROK VAŽENJA PROGRAMA« mijenja se i glasi:

»Ovaj Program stupa na snagu danom donošenja i važi do iskorištenja sredstava, a najkasnije do 31. prosinca 2023.«.
### NN 148/2020 (31.12.2020.), Uredba o visini trošarine na energente i električnu energiju

Vlada Republike Hrvatske

2889

Na temelju članka 97. stavka 2. Zakona o trošarinama (»Narodne novine«, br. 106/18 i 121/19), Vlada Republike Hrvatske je na sjednici održanoj 30. prosinca 2020. donijela

UREDBU

O VISINI TROŠARINE NA ENERGENTE I ELEKTRIČNU ENERGIJU

Uvodne odredbe

Članak 1.

Ovom Uredbom utvrđuje se visina trošarine na energente i električnu energiju.

Preuzimanje akata Europske unije

Članak 2.

Ovom Uredbom u hrvatsko zakonodavstvo preuzima se Direktiva Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije Tekst značajan za EGP (SL L 283, 31. 10. 2003.), kako je posljednji put izmijenjena Provedbenom odlukom Komisije (EU) 2018/552 od 6. travnja 2018. o ažuriranju upućivanja u Direktivi Vijeća 2003/96/EZ na oznake kombinirane nomenklature za određene proizvode (SL L 91, 9. 4. 2018.).

Visina trošarine

Članak 3.

|  |  |  |
| --- | --- | --- |
| PREDMET OPOREZIVANJA | Visina trošarine u kunama | |
| Olovni motorni benzin | 4.500,00 | kn/1000 l |
| Bezolovni motorni benzin | 3.860,00 | kn/1000 l |
| Motorni benzin za zrakoplove | 4.500,00 | kn/1000 l |
| Dizelsko gorivo | 3.060,00 | kn/1000 l |
| Loživo ulje | 423,00 | kn/1000 l |
| Plavi dizel | 0,00 | kn/1000 l |
| Kerozin – petrolej |  |  |
| – za pogon | 2.660,00 | kn/1000 l |
| – za grijanje | 1.752,00 | kn/1000 l |
| UNP – ukapljeni naftni plin |  | |
| – za pogon | 100,00 | kn/1000 kg |
| – za grijanje | 100,00 | kn/1000 kg |
| Teško loživo ulje | 160,00 | kn/1000 kg |
| Prirodni plin |  |  |
| – za pogon | 0,00 | kn/MWh |
| – za grijanje za poslovnu uporabu | 4,05 | kn/MWh |
| – za grijanje za neposlovnu uporabu | 8,10 | kn/MWh |
| Kruta goriva |  |  |
| – za poslovnu uporabu | 2,30 | kn/GJ |
| – za neposlovnu uporabu | 2,30 | kn/GJ |
| Električna energija |  |  |
| – za poslovnu uporabu | 3,75 | kn/MWh |
| – za neposlovnu uporabu | 7,50 | kn/MWh |
| Biogoriva | 0,00 | kn |

Stupanje na snagu

Članak 4.

Ova Uredba objavit će se u »Narodnim novinama«, a stupa na snagu 1. siječnja 2021.

Klasa: 022-03/20-03/94
 Urbroj: 50301-05/16-20-2
 Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 148/2020 (31.12.2020.), Odluka o imenovanju članova Povjerenstva za provedbu Rješenja o odobrenju sredstava na teret Proračunske zalihe Državnog proračuna Republike Hrvatske za 2020. godinu za ublažavanje i djelomično uklanjanje posljedica šteta od potresa na području Sisačko-moslavačke županije

VLADA REPUBLIKE HRVATSKE

2901

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s Rješenjem o odobrenju sredstava na teret Proračunske zalihe Državnog proračuna Republike Hrvatske za 2020. godinu, klasa: 400-06/20-02/05, urbroj: 50301-05/05-20-1, od 30. prosinca 2020., Vlada Republike Hrvatske je na sjednici održanoj 30. prosinca 2020. donijela

ODLUKU

O IMENOVANJU ČLANOVA POVJERENSTVA ZA PROVEDBU RJEŠENJA O ODOBRENJU SREDSTAVA NA TERET PRORAČUNSKE ZALIHE DRŽAVNOG PRORAČUNA REPUBLIKE HRVATSKE ZA 2020. GODINU ZA UBLAŽAVANJE I DJELOMIČNO UKLANJANJE POSLJEDICA ŠTETA OD POTRESA NA PODRUČJU SISAČKO-MOSLAVAČKE ŽUPANIJE

I.

Za članove Povjerenstva za provedbu Rješenja o odobrenju sredstava na teret Proračunske zalihe Državnog proračuna Republike Hrvatske za 2020. godinu za ublažavanje i djelomično uklanjanje posljedica šteta od potresa na području Sisačko-moslavačke županije imenuju se:

– dr. sc. Zdravko Marić, potpredsjednik Vlade Republike Hrvat­ske i ministar financija, predsjednik Povjerenstva

– Darko Horvat, ministar prostornoga uređenja, graditeljstva i državne imovine, član Povjerenstva

– Ivo Žinić, župan Sisačko-moslavačke županije, član Povjerenstva.

II.

Povjerenstvo iz točke I. ove Odluke donijet će odluku o raspodjeli sredstava koja su Sisačko-moslavačkoj županiji odobrena Rješenjem o odobrenju sredstava na teret Proračunske zalihe Državnog proračuna Republike Hrvatske za 2020. godinu, klasa: 400-06/20-02/05, urbroj: 50301-05/05-20-1, od 30. prosinca 2020.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/541
 Urbroj: 50301-05/05-20-1
 Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 148/2020 (31.12.2020.), Odluka o imenovanju članova Povjerenstva za provedbu Rješenja o odobrenju sredstava na teret Proračunske zalihe Državnog proračuna Republike Hrvatske za 2020. godinu za ublažavanje i djelomično uklanjanje posljedica šteta od potresa na području Zagrebačke županije

VLADA REPUBLIKE HRVATSKE

2900

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18), a u vezi s Rješenjem o odobrenju sredstava na teret Proračunske zalihe Državnog proračuna Republike Hrvatske za 2020. godinu, klasa: 400-06/20-02/07, urbroj: 50301-05/05-20-1, od 30. prosinca 2020., Vlada Republike Hrvatske je na sjednici održanoj 30. prosinca 2020. donijela

ODLUKU

O IMENOVANJU ČLANOVA POVJERENSTVA ZA PROVEDBU RJEŠENJA O ODOBRENJU SREDSTAVA NA TERET PRORAČUNSKE ZALIHE DRŽAVNOG PRORAČUNA REPUBLIKE HRVATSKE ZA 2020. GODINU ZA UBLAŽAVANJE I DJELOMIČNO UKLANJANJE POSLJEDICA ŠTETA OD POTRESA NA PODRUČJU ZAGREBAČKE ŽUPANIJE

I.

Za članove Povjerenstva za provedbu Rješenja o odobrenju sredstava na teret Proračunske zalihe Državnog proračuna Republike Hrvatske za 2020. godinu za ublažavanje i djelomično uklanjanje posljedica šteta od potresa na području Zagrebačke županije imenuju se:

– dr. sc. Zdravko Marić, potpredsjednik Vlade Republike Hrvat­ske i ministar financija, predsjednik Povjerenstva

– Darko Horvat, ministar prostornoga uređenja, graditeljstva i državne imovine, član Povjerenstva

– mr. sc. Stjepan Kožić, župan Zagrebačke županije, član Povjerenstva.

II.

Povjerenstvo iz točke I. ove Odluke donijet će odluku o raspodjeli sredstava koja su Zagrebačkoj županiji odobrena Rješenjem o odobrenju sredstava na teret Proračunske zalihe Državnog proračuna Republike Hrvatske za 2020. godinu, klasa: 400-06/20-02/07, urbroj: 50301-05/05-20-1, od 30. prosinca 2020.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/540
 Urbroj: 50301-05/05-20-1
 Zagreb, 30. prosinca 2020.

Predsjednik
 mr. sc. Andrej Plenković, v. r.
### NN 148/2020 (31.12.2020.), Odluka o ukidanju naknada za razvoj vodoopskrbnog sustava Općine Baška Voda

VODOVOD d.o.o.

2909

Na temelju članka 52. i 58. Zakona o financiranju vodnog gospodarstva (»Narodne novine« 153/09, 90/11, 56/13, 154/14, 119/15, 120/16, 127/17, 66/19), a na temelju prijedloga Općine Baška Voda, Skupština društva Vodovod d.o.o. donosi

ODLUKU

O UKIDANJU NAKNADA ZA RAZVOJ VODOOPSKRBNOG SUSTAVA OPĆINE BAŠKA VODA

Članak 1.

Ovom Odlukom s danom 1. siječnja 2021. godine ukidaju se sve naknade za razvoj vodoopskrbnog sustava za područje Općine Baška Voda (sve objavljene u GL 11/10) utvrđene Odlukom o naknadi za razvoj vodoopskrbnog sustava Općine Baška Voda, klasa: 325-01/10-01/23, urbroj: 2147/02-01-10/1, Planom gradnje odvodnje otpadnih voda Općine Baška Voda za razdoblje 2010. – 2021., klasa: 325-01/10-01/25, urbroj: 2147/02-01-10/1 i Planom gradnje vodnih građevina objekata vodoopskrbe Općine Baška Voda za razdoblje 2010. – 2020. godine, klasa: 325-01/10-01/24, urbroj: 2147/02-01-10/1, sve od 21. prosinca 2010. godine.

Članak 2.

Ova će se Odluka objaviti u »Narodnim novinama«.

Broj: 2069/2020

Makarska 21. prosinca 2020.

Predsjednik Skupštine
 Jure Brkan, dipl. oec., v. r.
### NN 148/2020 (31.12.2020.), Odluka o izmjeni Odluke o uvođenju nužnih epidemioloških mjera za područje Šibensko-kninske županije

Stožer civilne zaštite Republike Hrvatske

2907

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 31. prosinca 2020., donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije u Odluci o uvođenju nužnih epidemioloških mjera za područje Šibensko-kninske županije (»Narodne novine« broj 131/20) točka IV. mijenja se i glasi:

»Nužne epidemiološke mjere iz ove Odluke određuju se u trajanju do 31. siječnja 2021.«

II.

Ova Odluka objavit će se u »Narodnim novinama«, a stupa na snagu 1. siječnja 2021.

Klasa: 810-06/20-01/7
 Urbroj: 511-01-300-20-264
 Zagreb, 31. prosinca 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 1/2021 (4.1.2021.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

19

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015. i 52/2016.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017.) Hrvatska narodna banka objavljuje

PROSJEČNE PONDERIRANE KAMATNE STOPE
 NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2020. iznosi 3,45 %.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2020. iznosi 3,47 %.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2020. iznosi 2,72 %.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 31. listopada 2020. iznosi 6,55 %.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 31. listopada 2020. iznosi 6,06 %.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 31. listopada 2020. iznosi 3,46 %.

O. br: 406-020/12-20/BV
 Zagreb, 16. prosinca 2020.

Guverner
 Hrvatske narodne banke
 Boris Vujčić, v. r.
### NN 1/2021 (4.1.2021.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

Hrvatska narodna banka

18

Na temelju članka 29. stavka 8. Zakona o obveznim odnosima (»Narodne novine« br. 35/2005., 41/2008., 125/2011., 78/2015. i 29/2018.) i članka 12.a stavka 4. Zakona o financijskom poslovanju i predstečajnoj nagodbi (»Narodne novine« br. 108/2012., 144/2012., 81/2013., 112/2013., 71/2015. i 78/2015.) Hrvatska narodna banka objavljuje

PROSJEČNU KAMATNU STOPU
 NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. svibnja 2020. do 31. listopada 2020. iznosi 2,75 %.

O. br: 405-020/12-20/BV
 Zagreb, 16. prosinca 2020.

Guverner
 Hrvatske narodne banke
 Boris Vujčić, v. r.